Vážení rodičia a milí žiaci,
Ďalšie zadanie, ktorého sa prípravný až piaty ročník ZUŠ Brusno a elokovaného pracoviska Priechod v rámci dištančného vzdelávania zhostili, bolo zadanie Vĺčik. Žiaci sa inšpirovali rozprávkovou postavou z knihy Liek pre vĺčika ilustrátorky Daniely Olejníkovej a ich úlohou bolo vymyslieť si vlastnú postavu vĺčika. Niektorí žiaci sa preto rozhodli vlka stvárniť veľmi realisticky, zatiaľ čo iní popustili uzdu fantázií a prišli s nápadom kvetinkavých či disko vĺčikov. Na videu nižšie si môžete prezrieť ukážky zaslaných prác:
Len tak ďalej, milí moji výtvarníci, radosť sledovať ako ste nechali svoju predstavivosť pracovať na plné obrátky!
Vaša Vik